টিকটক নিষিদ্ধের বিলে মার্কিন সিনেটের অনুমোদন, বাইডেনের সইয়ের অপেক্ষা
তরুণদের কাছে জনপ্রিয় চীনের মালিকানাধীন অ্যাপ টিকটক নিষিদ্ধের জন্য যুক্তরাষ্ট্রের প্রতিনিধি পরিষদে পাস হওয়া বিতর্কিত একটি বিল অনুমোদন করেছে কংগ্রেসের উচ্চকক্ষ সিনেট।
বিবিসি জানায়, বিলে অ্যাপটির মালিক চীনের কোম্পানি বাইটড্যান্সকে তার অংশীদারিত্ব বিক্রির জন্য নয় মাস সময় দেওয়া হয়েছে, অন্যথায় অ্যাপটিকে যুক্তরাষ্ট্রে ব্লক করে দেওয়া হবে বলে জানানো হয়েছে।
সিনেট অনুমোদন করায় বিলটি এখন মার্কিন প্রেসিডেন্ট জো বাইডেনের কাছে হস্তান্তরের অপেক্ষায় রয়েছে।
তবে এর আগেই বাইডেন বলেছেন যে, বিলটি ডেস্কে আসার সঙ্গে সঙ্গেই তিনি তাতে সই করবেন।
এর ফলে বাইটড্যান্সকে তার অংশীদারিত্ব 'জোরপূর্বক' বিক্রির জন্য চীনা কর্মকর্তাদের কাছ থেকে অনুমোদন নিতে হবে। তবে ইতোমধ্যে বেইজিংয়ের পক্ষ থেকে এই পদক্ষেপের প্রতিবাদ জানানো হয়েছে।
বিশ্লেষকরা বলছেন, প্রক্রিয়াটি সম্পন্ন হতে কয়েক বছর সময় লেগে যেতে পারে।
গত শনিবার দ্বিদলীয় সমর্থন পাওয়া বিলটি যুক্তরাষ্ট্রের প্রতিনিধি পরিষদে ৩৬০-৫৮ ভোটের বড় ব্যবধানে পাস হয়।

তরুণদের কাছে জনপ্রিয় চীনের মালিকানাধীন অ্যাপ টিকটক নিষিদ্ধের জন্য যুক্তরাষ্ট্রের প্রতিনিধি পরিষদে পাস হওয়া বিতর্কিত একটি বিল অনুমোদন করেছে কংগ্রেসের উচ্চকক্ষ সিনেট।